Jeg er et par gange blevet opfordret til at søge om adgang til administratorværktøjerne, så her er min ansøgning. Jeg ved ikke hvad jeg ellers skal skrive ud over at jeg har været aktiv bidragsyder siden 2014 (min konto er fra 2012), og at jeg føler mig rimeligt tryg ved hvordan maskineriet fungerer.
Jeg vil gerne svare på evt. spørgsmål og har lånt disse .
Meget af det jeg laver på projektet karakteriserer jeg som "husholdningsarbejde", det vil sige mindre opgaver såsom patruljering, at hjælpe andre brugere og oprydning. Jeg regner med at lave nogenlunde det samme som administrator, dvs. brug af værktøjerne mod hærværk, besvarelse af anmodninger på og andre mindre opgaver. Det ville være efterladende hvis jeg ikke nævnte at jeg nok vil have et formindsket aktivitetsniveau i slutningen af april til juni måned pga. eksamener.
Et hurtigt kig på mine bidrag afslører at jeg ikke ligefrem har skrevet nogen artikel-mesterværker, og det er svært at pinpointe een bestemt ting jeg laver. Nogle af de ting jeg er mest stolt af er , en ting der er accessorisk for selve encyklopædien men som jeg håber har en positiv effekt på fællesskabet, samt diverse "wikibureaukratiske" ting såsom ændringer til vores politikker og normer så de er mere udførlige. Der var en bruger der beskrev mig som en "der løser mange opgaver i maskinrummet", og selv om det måske er lidt selvflatterende at bringe det op, synes jeg det er en rammende karakterisering, og jeg håber at mange bække små gør en stor å.
Som en sidebemærkning vil jeg gerne nævne hvor jeg systematisk gennemgik hele artiklen og gav feedback, hvilket artiklens forfatter virkede glad for.
Jeg mindes ikke at have været del af en regulær redigeringskrig på en artikel, delvist fordi mine bidrag til artikel-navnerummet primært er kosmetiske. Der har selvfølgelig været tider hvor at en diskussion har påvirket mig mere end den burde, især hvis den bliver meget lang og uoverskuelig. På det seneste har jeg indset at hvis man føler at man bør være involveret i alt der foregår på wikien så brænder man meget hurtigt ud, så jeg er mere selektiv med hvilke diskussioner jeg deltager i.
